# ПРОТОКОЛ №1

за допуснатите и недопуснатите кандидати в процедура по мобилност по чл. 81а от ЗДСл, за **длъжността „Главен експерт“ в отдел „Международно сътрудничество“, дирекция „Летателни стандарти“**

Днес 05.11.2018 г. в ГД ГВА, гр. София, ул. „Дякон Игнатий” № 9 се проведе заседание за разглеждане на подадените от участниците заявления за участие в процедурата по мобилност на служителите в държавната администрация на основание чл. 81а от ЗДСл за длъжността „Главен експерт“ в отдел „Международно сътрудничество“, дирекция „Летателни стандарти“.

Процедурата е обявена със Заповед № 45-01-500/04.10.2018 г. на Главния директор на ГД ГВА, като обявлението за провеждане на процедурата по мобилност е публикувано в Информационния портал за мобилност на служителите в държавната администрация - <http://mobility.government.bg/>

Заседанието се проведе от комисия, назначена от Главния директор със Заповед № 45-01-565/01.11.2018 г. в състав:

**Председател**: Людмила Тренкова – и.д. главен секретар на ГД ГВА;

**Членове**: - Илияна Лакова – главен юрисконсулт в отдел ПО;

*-* Елиза Тодорова – главен експерт ЧР в отдел ФСДЧР.

І. Таблица за преценка на представените документи от кандидатите:

Изисквани документи за длъжността, съгласно обявата:

1. Писмено заявление (свободен текст, с посочени телефон, e-mail, адрес за кореспонденция) за участие в процедура по заемане на свободна длъжност при условията и по реда на чл. 81а от Закона за държавния служител;
2. Подробна професионална автобиография;
3. Копие от документи за придобита образователно-квалификационна степен и допълнителни квалификации, които се изискват за длъжността;
4. Копие на служебна книжка, удостоверяваща налично служебно правоотношение, придобит ранг като държавен служител и професионален опит, както и копие на формуляр за годишна оценка в случайте на чл. 15, ал. 3 от Закона за държавния служител;
5. Копия на документи удостоверяващи продължителността и областта на професионалния опит – трудова книжка, осигурителна книжка и /или официален документи на български език, доказващ извършване на дейност в чужбина (при наличие на такава).

II. Изисквания към качествата на кандидатите за длъжността, съгласно обявата

Минимални и специфични изисквания:

1. Образователно-квалификационна степен - бакалавър;
2. Професионален опит - 3 години професионален опит в областта на международните отношения и/или ранг - IV младши;
3. Професионална област – международни отношения, икономика, право, филология;

Допълнителна квалификация:

1. Владеене на английски език: Ниво – С1
2. Владеене на един от другите официални работни езици на ИКАО е предимство.

В деловодството на ГД ГВА са подадени **2 броя** заявления.

Комисията, в пълен състав, разгледа подадените в 10 дневния срок от 09.10.2018 г. до 19.10.2018 г. вкл. **2 броя** заявления.

Комисията установи, че са подадени заявления от следните кандидати:

1. Георги Петров Божинов;
2. Жоел-Пол Стеф;

|  |  |  |  |  |
| --- | --- | --- | --- | --- |
| № | Име, презиме и фамилия на кандидата | Представени ли са всички документи, които се изискват според обявата | Удостоверяват ли представените документи съответствие на кандидата с обявените минимални и специфични изисквания за длъжността | Основание за  недопускане |
| 1 | Георги Петров Божинов | Да | Да | - |
| 2 | Жоел-Пол Стеф | Не | Не | Не са представени документи удостоверяващи образователната степен, придобит ранг и служебна книжка удостоверяваща наличието на служебно правоотношение към момента. |

ІІ. Въз основа на установените по-горе обстоятелства и съобразявайки приложимите изисквания на действащата нормативна уредба, конкурсната комисия **РЕШИ**:

Кандидатът **Жоел-Пол Стеф** не отговаря на условията за заемане на длъжността „Главен експерт“ в отдел „Международно сътрудничество“, дирекция „Летателни стандарти“, чрез процедура по мобилност по чл. 81а от ЗДСл.

Съгласно чл. 81а, ал. 3 от ЗДСл при липса на повече от един кандидат за заемане на обявената длъжност, не се изисква извършването на подбор.

При одобрен доклад от Главния директор на ГД ГВА, относно проведената процедура по мобилност, съгласно чл. 81а, ал. 4 от ЗДСл, следва да се сключи писмено споразумение между **Георги Петров Божинов** – служителя определен да заеме длъжността и органите по назначаването на двете администрации.

***Председател на конкурсната комисия:***

**Людмила Тренкова –** и.д.*Главен секретар на ГД ГВА*

***Членове:***

**Илияна Лакова –** *главен юрисконсулт в отдел ПО*

**Елиза Тодорова** – *главен експерт ЧР в отдел ФСДЧР*